google/wiki40b huggingface dataset:
Katarina Barley

Bakgrunn

Katarina Barley er datter av en engelsk journalist i Deutsche Welle, og en tysk lege. Etternavnet har hun fra sin far, som er fra Lincolnshire i England. Hun ble født som britisk statsborger, og fikk først tysk statsborgerskap senere i livet, og har dermed dobbelt statsborgerskap. 
Katarina Barley var tidligere gift med advokaten Antonio som i likhet med henne selv er statsborger i to europeiske land, Spania og Nederland. De møttes da begge studerte i Paris og har to barn. Hun har bemerket at hennes barn har fire besteforeldre fra fire forskjellige europeiske land.

Yrkeskarriere

Hun studerte jus ved Philipps-Universität Marburg og Université Paris-Sud. Hun tok diplom i fransk rett (Diplôme de Droit Français) i Paris i 1990, tysk juridisk embetseksamen i 1993 og juridisk doktorgrad ved Westfälische Wilhelms-Universität Münster i 1998.
Barley arbeidet først som forretningsadvokat i advokatfirmaet Wessing & Berenberg-Gossler i Hamburg (nå Taylor Wessing etter fusjonen med et britisk advokatfirma) frem til 1999. Deretter var hun vitenskapelig ansatt ved Rheinland-Pfalz' landdag og vitenskapelig ansatt ved Bundesverfassungsgericht. Barley var fra 2005 til 2006 tysk utsending til Maison de la Grande Région/Haus der Großregion i Luxembourg, et regionalt samarbeidsforum for Luxembourg og tilgrensende tyske, franske og belgiske regioner. Fra 2007 til 2008 arbeidet hun som dommer og fra 2008 til 2013 var hun ansatt som rådgiver i Justis- og forbrukerdepartementet i delstaten Rheinland-Pfalz.

Politiske verv

Barley har vært engasjert i lokal- og delstatspolitikk siden 1994 og ble valgt som medlem av Forbundsdagen i 2013. Hun ble utnevnt som familieminister i den føderale regjeringen 2. juni 2017, da hennes forgjenger Manuela Schwesig gikk av for å bli ministerpresident i Mecklenburg-Vorpommern. Barley var fra 14. mars 2018 til  27. juni 2019 Tysklands justisminister. Hun gikk av som justisminister da hun i 2019 ble valgt som medlem av Europaparlamentet, og sa dermed også fra seg medlemskapet i Forbundsdagen.
Lakka

Lakka er en søt likør fra Finland som er basert på multer. Den tilvirkes av flere, deriblant Chymos, Lapponia samt Lignell & Piispanen.
Gulen (Bremanger)

Gulen er en fjord i Bremanger kommune i Sogn og Fjordane. Den ligger på sørsida av Frøysjøen, og deler seg i tre fjordarmer: Nordgulen, Midtgulen og Sørgulen. Inn til Svelgen i botnen av Nordgulen, som er den lengste armen, er fjorden 12 kilometer lang. Fjorden deler seg 3,5 kilometer sørøst for innløpet fra Frøysjøen, som ligger mellom Gulestøa og Ospenes.
Det er fergeforbindelse fra Smørhamn på nordsida av Frøysjøen til Kjelkenes i Midtgulen. Riksvei 614 følger østsida av Nordgulen fra Svelgen til Myklebust i Midtgulen. Fra Myklebust går Fv577 videre vestover langs Midtgulen og Sørgulen til Botnane ved Frøysjøen.
Smooth jazz

Smooth jazz er en undersjanger til jazz. Den defineres gjerne av et veldig mykt lydbilde med sakte tempo. Sjangeren skiller seg fra tradisjonell jazz ved at det er lagt mye mindre fokus på kompliserte akkorder, og sjangeren er gjerne rettet mer mot et pop-publikum enn det tradisjonelle jazz-publikummet. Sjangeren blir ofte sett ned på av jazzentusiaster for å være for ukomplisert og forenkle jazzen for mye. Det blir i noen kretser fortsatt debattert om smooth jazz egentlig er en undersjanger av jazz.
Kvinneligaen 2007/08

Kvinneligaen 2007/08 var det øverste nivået i norsk basketball for kvinner i 2007/08-sesongen, og første sesong med det nye navnet Kvinneligaen. Gimle vant ligaen foran Ullern og Asker/Bærums Verk.
Sigurd Havtoresson

Sigurd Havtoresson (født ca. 1315, død ca. 1390) var sønn av ridder Havtore Jonsson og prinsesse Agnes Håkonsdatter, utenomekteskapelig datter av kong Håkon V Magnusson. Sigurd var lagmann, sysselmann, høvedsmann, riksråd og Norges største private jordeier i senmiddelalderen.
Sigurd og broren Jon tilhørte en av de mektigste slektene i Norge.  De var dattersønner av kong Håkon Magnusson, og gjennom faren Havtore tilhørte de Sudrheimætten (Sørum-ætten), en mektig slekt på Romerike som trolig var etterkommere av Bård Guttormsson på Rein, og kanskje også Harald Gille. Dermed var Jon og broren av kongsslekt også på farssiden. Sigurd overtok faren Havtores hovedgård Sørum (Sudrheim) og det meste av jordegodset på Romerike, mens broren Jon fikk flere eiendommer i Borgarsysla, blant annet storgårdene Huseby i Onsøy og Borregård i Tune.
I løpet av sin politiske karriere var Sigurd blant annet sysselmann på Romerike, høvedsmann i Bergen og lagmann i Oslo. Sigurd var blant stormennene som gjorde opprør mot kong Magnus Eriksson i 1333 og i 1338-1339. Kong Magnus var Sigurds fetter; hans mor Ingebjørg og Sigurds mor Agnes var søstre. Ifølge ei pavebrev 1334 var Sigurd var med på å ta biskop Hallvard (biskop av Hamar 1320-1349) til fange. For dette ble Sigurd lyst i bann, men ble senere løst fra bannet. Etter det siste opprøret ble Sigurd og Magnus etterhvert forsonet, og Magnus gjorde i 1343 Sigurd til væpner, en ridder-tittel.
Sigurd giftet seg i 1342 med Ingebjørg Erlingsdatter, datter av drottsete Erling Vidkunsson. De etterlot seg to barn, sønnen Håkon og datteren Agnes. Agnes ble gift med svenske Jon Marteinsson, og deres sønn, Sigurd Jonsson, overtok morfarens eiendommer.
Emisjon (fysikk)

Spontan emisjon

Når et atom er tilført energi, og plassert i et høyere energinivå vil følgende skje: Etter en kort stund (ca. 10⁻⁸sekund), vil atomet falle tilbake til sin normalstilling, og atomet sender da ut energien den opptok i form av et foton. Dette kalles en spontan emisjon, siden ingen ytre påvirkninger er med på å få atomet tilbake til sin normalstilling.

Stimulert emisjon

Når et atom er tilført energi, og plassert i et høyere energinivå, og samtidig et foton passerer gjennom dette atomet, vil ofte følgende skje: Fotoner har et helt bestemt energinivå. Hvis det gjennomtrengende fotons energinivå stemmer overens med forskjellen i energinivåer mellom atomets nåværende energistilling og normalstillingen, vil dette fotonet stimulere atomet til å henfalle til sin normalstilling, og utsende et eget foton. Dette "nye" fotonet vil ha samme bølgelengde, fase og retning som det fotonet som stimulerte til emisjonen. Fenomenet resulterer i to eksakt like fotoner, og man får en forsterkning av det første fotonet. Siden emisjonen ble påvirket av et eksternt foton, kalles dette stimulert emisjon, og den strålingen som forårsakes av dette kalles en koherent og monokromatisk stråling. Dette prinsippet brukes i laser og maser.
Vilde Marie Zeiner

Skuespillerkarriere

Hennes første jobb som skuespiller var i rollen som Sonja filmen Reisen til julestjernen som hadde premiere fredag 9. november 2012.
Strekkmetall

Strekkmetall er en form for metall som er laget av klippe- /maskemaskiner som presses ned i en metallplate. Metallet, enten plater eller rull, mates inn i en maskin med forskjellige klippekniver. Metallet kan være i tykkelse fra 0,08 mm til 6,0 mm. Klippekniven i maskinen kan variere i mønster og type, for eksemel diamanthull, firkanthull, sekskantet hull og rundt hull. Avhengig av klippeknivens størrelse, kan en plate strekkes (derav ordet strekkmetall) ut til ca 1,5 ganger opprinnelig størrelse. Etter at metallet er strukket ut vil platenens byggemål økes, men kan igjen flatvalses til opprinnelig tykkelse. Det foreligger ingen internasjonale koder for spesifisering, det er overlatt til den enkelte produsent. Den mest utbredte koden er: Først maskeåpningens lengde, så maskeåpningens høyde, så maskeavstanden mellom åpningene og til slutt platetykkelsen. Satt opp i kode: DL)lang vei) x DC(kort vei) – av(bredde) x sp(tykkelse). Strekkmetall har et meget stort anvendelsesområde. Metallfilter, arkitekttur utvendig og innvendig, vindbeskyttelse, støyskjerming, trapper, gangveier, møbler, reklameskilt, bilindustri, solskjerming, for å nevne noen.
Hjerteforeningen

Hjerteforeningen (formelt Foreningen til Hjertesygdommenes bekæmpelse) er en dansk pasientorganisasjon som har til formål å opplyse om forebyggelse av sykdommer i hjerte og kretsløp. Organisasjonen ble stiftet i 1962 og har 120 000 medlemmer (2012) fordelt på 58 lokale avdelinger. Foreningen støtter den danske forskningen i hjerte- og karsykdommer med omkring 25 millioner kroner årlig.
Hjerteforeningen søker å ivareta hjerte- og kar-pasientenes interesser overfor såvel politikere som helsevesenet. Den utgir dessuten undervisningsmateriale og bøker. Foreningen driver syv rådgivningssentra samt rådgivningstelefonen «Hjertelinien».
Foreningens formann er overlege dr.med. spesialist i kardiologi Henrik Steen Hansen, mens Inge Vestbo er direktør.
Kronprinsesse Mary er beskytter for Hjerteforeningen.

Kampanjer

Hjerteforeningen har siden 2007 brukt kampanjen Elsk Hjertet til å skape økt fokus på kvinner og hjerte- og karsykdommer. Målet er å innsamle minimum 15 millioner kroner til å forske i kvinners hjerter. Flere kjente kvinner har medvirket i kampanjen, blant andre elitesvømmer Lotte Friis, nyhetsanker Trine Panum Kjeldsen, skuespiller Lisbet Dahl og sangerinne Sanne Salomonsen.
Qatar under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
Pulliam kullkraftverk

Pulliam kullkraftverk er et kullkraftverk ved byen Green Bay i delstaten Wisconsin i USA. Det har en installert produksjonskapasitet på 410 MW fordelt på seks blokker. Årlig kraftproduksjon er om lag 2,52 TWh. Operatør er Integrys.
Anlegget ble påbegynt omkring 1940 og stod ferdig i 1943, med utvidelser fram til 1964. Brenselkilden er kull. Anleggets årlige utslipp av CO2 var 2,99 millioner tonn i 2006.
NM i bryting 2009

NM i bryting 2009 ble arrangert i Oslo 20.-22. mars. Arrangør var Sportsklubben av 1909. 
Kongepokalen for menn ble vunnet av Mats Ravnanger Rolfsen. Kongepokal for kvinner ble ikke utdelt.
Neolucanus ingae

Utseende

En middelsstor (ca. 30-33 millimeter), avlang, blank, svart hjortebille. Hannens kjever er omtrent så lange som hodet, knivformede med tenner langs innerkanten. Pronotum er avrundet, stort og bredt, noe innsnevret bakerst. Dekkvingene er noe hvelvede, litt innsunkne på sidene foran. Beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere.

Utbredelse

Arten er utbredt i Vietnam.
Xialu

Xialu (kinesisk: 下陆区, pinyin: Xiàlù Qū ) er et bydistrikt i Huangshi i den kinesiske provinsen Hubei. Det har et areal på 75 / 47 / 69 km² og teller 138 385 / 105 716 innbyggere (2004).
Tønsberg reperbane

Tønsberg reperbane er en reperbane, verksted for repslaging, det vil si produksjon av tauverk, på Kaldnes i Tønsberg i Vestfold. Den ble grunnlagt 1795/1796 av  og er  byens eldste eksisterende bedrift. Bedriften hadde på 1800-tallet et stort marked som leverandør av tauverk til byens seilskipsflåte og i første del av 1900-tallet til hvalfangsten.
Bedriften ble i 2015 overtatt av det britiske selskapet Bridon, og har nå navnet Bridon Scanrope.

Historikk

Tønsberg Reperbane ble grunnlagt under navnet «Teie Reberbane» i 1795/1796 av skipper og skipsreder Mathias Samuelsen Føyn (1756-1820). Reperbanens opprettelse var direkte knyttet til skipsbyggingens behov for tauverk. Carl Fredrik Zeuthen Isachsen (1833-1901) kjøpte Tønsberg reperbane i 1877. Den brant og ble bygget opp igjen i 1892. I 1886 startet Tønsberg Reperbane, som den første i Norge, produksjon av ståltau. I 1898 ble bedriften et aksjeselskap. Reperbanen brant igjen ned i 1910, og ble gjenoppbygget i 1911 som en moderne ståltaufabrikk. På et tidspunkt var banen verdens lengste overbygde langbane med sine 455 meter. 
Christiania Spigerverk kjøpte bedriften i 1963, og endret navnet til Stål & Tau, Tønsberg. I 1972 ble Spikerverket fusjonert med Elkem, som da ble ny eier. Fra 1983 het bedriften ScanRope. Selskapet eides fra 2007 fram til 2014 av det Ohio-baserte selskapet Parker Hannifin,, under navnet Parker Scanrope AS.
Ljubljana erkebispedømme

Historie

Ljubljana bispedømme (eller etter bispesetets tyske navn Laibach bispedømme) ble grunnlagt i Ljubljana/Laibach, hovedstaden for den østerrikske provinsen Krain, i 1461. Bispedømmet var fra grunnleggelsen av eksempt (direkte underlagt paven), og omfattet opprinnelig flere ikke-sammenhengende områder i Krain og det sydlige Kärnten. Områdene hadde inntil da sognet til patriarkatet Aquileia. Biskopene var hovedsakelig tyskspråklige adelige, selv om Krain var overveiende slovensktalende. Bispedømmet lå i Østerrike(-Ungarn) helt frem til første verdenskrig, da Krain tilfalt Jugoslavia.
Ljubljana bispedømme ble opphøyet til erkebispedømme i 1961. Metropolitanbispedømme ble det i 1968, da det fikk tildelt Maribor bispedømme som sitt første suffraganbispedømme. Tiden som eksempt bispedømme var dermed over. I 1977 ble den jugoslaviske delen av Trieste-Koper bispedømme opphøyet til Koper bispedømme og også lagt som suffragan under Ljubljana. En gjennomgripende omstrukturering av bispedømmene skjedde i 2006, etter Slovenias statlige uavhengighet: Tre nye bispedømmer ble opprettet, Maribor opphøyet til metropolitanerkebispedømme over to av disse, mens Ljubljana (for)ble metropolitanerkebispedømme over Koper og Novo Mesto.
Lena Magnusson Turner

Utdanning og arbeid

Magnusson Turner tok doktorgraden i urban geografi ved Uppsala universitet i 1994, og var ansatt som professor ved samme universitet fra 2007 til 2012.
Magnusson Turner var i 2008 til 2010 med i prosjektet «Study on housing and exclusion: welfare policies, housing provision and labour markets», som ble finansiert av Europakommisjonen. Fra 2009 til 2011 deltok hun i prosjektet «Nordic welfare states and the dynamics and effects of ethnic segregation», som ble finansiert av NORFACE (17 forskningsråd i EU/EEA).
I 2010 ble Magnusson Turner ansatt som forsker I ved Norsk institutt for forskning om oppvekst, velferd og aldring (NOVA), som i 2014 ble en del av Høgskolen i Oslo og Akershus (nå Oslomet – storbyuniversitetet). Hun ble senere professor i urban og sosial geografi samme sted.
Fra august 2014 til oktober 2019 var Magnusson Turner leder for prosjektet «Sosial ulikhet og bolig i et livsløpsperspektiv – flaks eller dyktighet?», som er finansiert av Norges forskningsråd (NFR). Før dette, i årene 2012-2015, arbeidet hun i NFR-prosjektet «Neighbourhoods at risk: residential mobility and neighbourhood tipping».
Viktige tema i forskningen er sosiale ulikheter, segregasjon, flytting/migrasjon, levekår og boligpolitikk. Mer spesifikt har hun studert flyttekjeder i byene, selektiv flytting blant høyinntektsgrupper, boligtilpasninger blant innvandrere, boligpreferanser, fastsetting av husleie i kommunale boliger, fattigdom blant barnefamilier, ombygging av kommunale boliger og residualisering i boligmarkedet.
Gariuai Minikraftverk

Gariuai Minikraftverk (åpnet 18. november 2008) er det første vannkraftverket i Øst-Timor og ble gitt som en gave fra Norge. Minikraftverket har en kapasitet på 326 kW, og netto fallhøyde er 187 m. Turbinen er en en-stråle peltonturbin. Rørgaten er ca. 2 300 meter lang og er gravd ned slik at dyrking av ris over rørgaten kan fortsette som før. Vannet kommer fra to kilder, som til sammen gir 202 liter per sekund.
Kraftverket ble bygget med støtte og kompetanse fra Norges vassdrags- og energidirektorat, i samarbeid med Departementet for infrastruktur og med lokal arbeidskraft. 1 500 lokale arbeidstakere bidro til byggingen, direkte eller indirekte. I tillegg har studenter fra tekniske skoler og yrkesskoler medvirket i byggingen som til tok tre år. Bygging av en 4 km transmisjonslinje på 20 KV fram til eksisterende lokalt nett var også inkludert i prosjektet.
Aegus (Micraegus) glaber

Utseende

En nokså liten (12-16 millimeter), avlang, blankt brunsvart hjortebille. Hannens hode er bredt og flatt, kjevene (mandiblene) slanke og sigdformede med en innoverrettet tann nær roten. Pannen er bredt og grunt, U-formet innbuktet foran. Antennene er kraftige med en tre-leddet klubbe. Hodet er nokså matt, nokså kraftig og spredt punktert. Pronotum er avrundet rektangulært, blankt, betydelig grovere punktert enn dekkvingene, som er jevnbrede, noe flate, med fine punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blankt og like grovt punktert som pronotum, som er puteformet (ikke bredere forover).

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Molukkene og Ny-Guinea.
Damenes skiklubb

Damenes skiklubb, stiftet 1931, var en norsk forening for fremme av skisport for kvinner, initiativtaker og første formann var Halldis Neegaard Østbye, sammen med Birgit «Bitten» Eriksen, mor til alpinisten Stein Eriksen.
Minutius

Utbredelse

Arten lever på Madagaskar.
Roland TB-303

Roland TB-303 er en synthesizer fra Roland Corporation med innebygd sequencer, og har spilt en stor rolle i moderne elektronisk musikk.

Historie

TB-303 (av transistor og bass) ble produsert fra 1982 til 1984, og ble markedsført som et bass-akkompagnement til gitar-øving, ment å brukes sammen med trommemaskinen TR-606 for en billig erstatning for en bassist og trommeslager. Maskinens dårlige etterligning av bassgitar gjorde at synthen for Rolands vedkommende var en flopp, og produksjonen stoppet etter bare 18 måneder.
På midten av 80-tallet begynte DJer og elektroniske musikere å bruke 303en for å lage basslinjer til den nyutviklede housemusikken. Duoen Phuture er en av flere som hevder å være de første til å bruke synthen i house-musikk. Bruk av TB-303 kan også finnes i tidlige electro-utgivelser, inkludert artister som Ice T og Newcleus.
TB-303 har senere blitt et av de viktigste elementene i acid house.

Bruk

Roland TB-303 er en monofonisk analog programmerbar synthesizer, med én oscillator, som kan veksles mellom sagtannbølge og firkantbølge.
TB-303en må programmeres i et mønster (pattern), og disse mønsterne kan lenkes sammen til en sang. Det finnes flere effektknapper, bl.a justering av portamento og decay (den tiden det tar fra en tone blir spilt til den opphører).

Etterligninger

Etterspørselen etter TB-303er tok av med dance-musikkens popularitet på 90-tallet. En rekke etterlikninger kom på markedet. Først ut var Novation med sitt Bass Station keyboard i 1993. Flere etterlikninger fulgte, som Future Retros 777, Syntecnos TeeBee, Doepfers MS-404 og MAMs Freebass FB-383.
Roland selv prøvde seg med en TB-303-kloning i 1996, men deres MC-303 Groovebox hadde lite å gjøre med TB-303en og denne ble aldri populær.
Svenske Propellerhead Softwares ReBirth fra 1996 ble et populært program for musikere som på en rimelig måte ønsket å benytte seg av TB-303, TR-808 og senere også TR-909s lyder. ReBirth er nå tilgjengelig for gratis nedlasting.
Disarmonia Mundi

De tidligere årene

Disarmonia Mundi ble stiftet av Ettore Rigotti i 2000. Bandet gikk gjennom flere forandringer av oppstillingen før de suksessfullt spilte inn sitt debutalbum, Nebularium. Albumet var bare produsert av Ettore selv i hans hjemmestudio. Responsen for albumet gjorde at de skrev kontrakt med Self for italiensk distribusjon og Cd-Maximum for distribusjon i Russland. Uheldige problemer med oppstillingen gjorde at de måtte utsette konserter og det gjorde at produksjonen av neste album tok lengre tid enn beregnet.

Nye medlemmer og plateselskap

De eneste overlevende fra den tidligere oppstillingen, Ettore Rigotti og Mirco Andreis, ble forent med Claudio Ravinale. De begynte arbeidet på nytt materiale sammen med eks-vokalist, Benny Bianco Chinto. Chinto ville hjelpe til med å skrive nye tekster og komponere vokallinjene for albumet. Resultatet var en demo som skulle hjelpe Disarmonia Mundi med å få en platekontrakt med Scarlet Records.
Fremdeles på leting etter en vokalist, kom Ettore i kontakt med Soilworks vokalist Björn "Speed" Strid. Det som startet med en gjesteopptreden på det forestående albumet, Fragments Of D-Generation skulle bli noe større. Utgivelsen av Fragments Of D-Generation ga flere gode omtaler. Bandet fulgte opp suksessen med å lage musikkvideo til sangen "Red Clouds". Mens Strid gikk tilbake til arbeidet på Soilworks album Stabbing The Drama, startet Ettore og Claudio med å komponere musikken til sitt tredje album.

Mindtricks

Mens Ettero og Claudio jobbet med albumet, bestemte Mirco seg for å forlate bandet og konsentrere seg mer om sine interesser. De resterende medlemmene ville spille inn nesten hele albumet sitt på tre uker. Bandet sang duett på MindTricks med Strid igjen på vokal og Ettore og Claudio delte på å syngen ren vokal. I løpet av innspillingen, eks-medlem Mirco hjalp til med innspillingen av musikkvideoen til singelen Celestial Furnace.
Hadewijch fra Antwerpen

Hadewijch fra Antwerpen eller Hadewijch fra Brabant var en kristen skribent og mystiker som levde i første halvdel av 1200-tallet, og muligens var tilknyttet nonneordenen beginerne.
Hun var antagelig fra en adelig familie, men lite er kjent om hennes liv ut over det som framgår av hennes etterlatte skrifter: at hun var teologisk og litterært skolert, at hun reiste og oppholdt seg på flere steder, og hadde en selvbevissthet om autentisiteten i og betydningen av sine visjoner. Hennes forfatterskap ble gjenoppdaget på 1800-tallet og omfatter 31 belærende brev, 16 rimbrev, 45 dikt og en samling på 14 visjoner.
Hennes visjoner er selvbiografiske i formen, og skildrer en kristen mystikers prosess fra tilegnelsen av de kristne dyder og fram til den endelige foreningen med Kristus. Hennes visjoner går langt i å beskrive møtet med Kristus som et kjærlighetsmøte, med en erotisk metaforbruk; men også som en fullkommen erfaring av Gud. Hun ser ut til å mene at hun «har mottatt mer i sine visjoner enn noe annet menneske siden Kristi død»
Et utvalg av visjonene er utgitt på norsk i antologien Vestens mystikk, 2005.
Aglaoschema

Utseende

Middelsstore, avlange, mørke trebukker, som oftest med grønnlig eller blåaktig metallglans. Hode og pronotum kan være gulrøde. Antennene er lengre enn kroppen. Pronotum er bredt tønneformet, dekkvingene er jevnbrede. Beina er middels lange og tynne.

Levevis

Larvene lever i død ved, mest av løvtrær.

Utbredelse

Slekten er kjent i det østlige Sør-Amerika fra Venezuela i nord til Argentina i sør, de fleste artene lever i Brasil. Det finnes også et par arter i Peru.
Grimanibreviaret

Grimanibreviaret er et middelaldersk breviar, utført som illuminert manuskript i Gent og Brugge ca 1515-1520. Det ble eid, skjønt muligens ikke opprinnelig bestilt, av kardinal Domenico Grimani.

Beskrivelse

Miniatyrene i breviaret utgjør dels helsidebilder, dels dekorative initialer, dels ornamentale randmalinger. Blant helsidesbildene finnes bibelske scener, 12 kalenderbilder. Her fremtrer det nederlandske landskapsmaleriet og sedebildet. Dekorasjonene er utført særlig av kunstnerfamilien Bening, særlig Simon Bening. Andre kunstnere er Lieven fra Antwerpen og Gerard fra Brugge, sistnevnte muligens identisk med Gerard Horenbout fra Gent, og Mesteren av Jakob IV av Skottland.
Manuskriptet var lenge i San Marco-basilikaens bibliotek i Venezia.
Det betraktes som et hovedarbeid blant Gent-Brugge-skolens flamske illuminerte manuskripter.
Je ne sais quoi

«Je ne sais quoi» (norsk oversettelse: jeg vet ikke hva) er en islandsk popsang komponert av Örlygur Smári og Hera Björk og fremført av Hera Björk.
Sangen var Islands bidrag til Eurovision Song Contest 2010, som ble arrangert på Telenor Arena i mai 2010. Låten ble fremført på engelsk, men refrenget og tittelen er på fransk. Sangen var vinneren av Söngvakeppni sjónvarpsins 2010 (Fjernsynets sangkonkurranse, tilsvarende norske Melodi Grand Prix), organisert av den islandske kringkasteren Ríkisútvarpið (RÚV) for å velge det islandske bidraget til konkurransen. Sangen var med i første semifinale i Eurovision og gikk videre til finalen, hvor den ble nummer 19 av 25, rett foran Norges bidrag, «My Heart Is Yours».